CEO टिम कुक एपल के नन्हें फैन से मिले, लोगों के साथ तस्वीरें भी खिंचवाईं
Apple BKC Delhi Store Launch Update - Jio World Drive Mall; Follow Saket - Apple Store Latest News, Reports, Videos On Dainik Bhaskar. एपल साकेत में यूनीकली डिजाइन्ड कर्व्ड स्टोरफ्रंट है। वाइट ओक टेबल्स पर एपल के प्रोडक्ट डिस्प्ले किए गए हैं।
भारत में एपल का दूसरा ऑफिशियल स्टोर साउथ दिल्ली के साकेत में ओपन हो गया है। CEO टिम कुक ने कंपनी के दूसरे स्टोर को गुरुवार (20 अप्रैल) सुबह 10 बजे खोला। एपल के 25 देशों में 500 से ज्यादा ऑफिशियल स्टोर है। सबसे ज्यादा 272 स्टोर अमेरिका में है।
टिम कुक ने स्टोर ओपन करने के बाद लोगों से मिले और तस्वीरें भी खिंचवाई। इससे पहले उन्होंने एपल का पहला फ्लेगशिप रिटेल स्टोर मुंबई में 18 अप्रैल को सुबह 11 बजे ओपन किया था। रिलायंस इंडस्ट्रीज के चेयरमैन मुकेश अंबानी के जियो वर्ल्ड ड्राइव मॉल में ये स्टोर बनाया गया है।
मुंबई स्टोर से छोटा है दिल्ली का स्टोर
दिल्ली का फर्स्ट फ्लोर स्टोर मुंबई के फ्लैगशिप स्टोर से बहुत छोटा है, लेकिन इसमें सभी एपल प्रोडक्ट को शोकेस किया जाएगा। सभी एपल फैसिलिटीज की तरह, भारत में एपल साकेत के ऑपरेशन 100% रिन्यूएबल एनर्जी पर होंगे और ये कार्बन न्यूट्रल हैं।
एपल के ऑफिशियल रिटेल स्टोर्स को अपने प्रीमियम कस्टमर एक्सपीरिएंस के लिए दुनियाभर में जाना जाता है। इसके अलावा भी इन स्टोर्स की कई सारी खूबियां हैं। ऐसे में यहां हम एपल स्टोर की 5 बड़ी बातें और 5 जरूरी सवालों के जवाब दे रहे हैं।
सबसे पहले एपल साकेत स्टोर के बारे में जानें...
एपल के दिल्ली आउटलेट को एपल साकेत नाम दिया गया है। ये साउथ दिल्ली के सेलेक्ट सिटी वॉक मॉल में हैं। नई दिल्ली रेलवे स्टेशन से इसकी दूरी करीब 16 किलोमीटर है। इस स्टोर का डिजाइन दिल्ली के कई गेट्स से इंस्पायर है। हर महीने का किराया 40 लाख रुपए है।
एपल स्टोर की 5 बड़ी बातें
अब इन स्टोर से जुड़े कुछ जरूरी सवालों के जवाब...
1. क्या एपल के प्रोडक्ट सस्ते मिलेंगे? 
एपल स्टोर पर कीमत आम तौर पर जियोमार्ट, क्रोमा और अमेजन जैसे प्लेटफॉर्म से ज्यादा होती है। हां ये जरूर है कि अगर एपल की तरफ से कोई स्पेशल डिस्काउंट ऑफर किया जा रहा हो तो उसका फायदा मिल सकता है। इसलिए प्रोडक्ट सस्ता मिलने की कोई गारंटी नहीं है।
2. क्या प्रोडक्ट अवेलिबिलिटी की परेशानी दूर होगी? 
एपल के स्टोर के पास विशाल इन्वेंट्री रहती है। यानी सभी प्रकार के प्रोडक्ट और कलर स्टॉक में ज्यादातर समय अवेलेबल रहते हैं। यदि कोई ग्राहक iMac जैसे प्रोडक्ट को अपने हिसाब से कॉन्फिगर करके लेना चाहता हो तो वो भी कर सकता है। एपल स्टोर्स में डेमो और खरीद के लिए उपलब्ध डिवाइस रेंज बहुत बड़ी है।
3. क्या प्रोडक्ट सर्विसिंग में कम समय लगेगा? 
अभी तक देश में थर्ड पार्टी के जरिए एपल के सर्विस सेंटर्स को उसके स्टोर से अलग ऑपरेट किया जाता था। अब कस्टमर्स को इन-स्टोर सर्विसिंग फैसिलिटीज मिलेगी। इसे 'जीनियस बे' कहा जाता है। इससे पार्ट की अवेलेबिलिटी न होने के कारण होने वाली देरी की समस्या खत्म होगी। सर्विस भी ट्रेंड प्रोफेशनल्स करेंगे।
जीनियस बे डिवाइस सेट करने और एपल आईडी रिकवर करने से लेकर सब्सक्रिप्शन और बिलिंग हर चीज में मदद करेगा। फिजिकल डैमेज के मामले में एक्सपर्ट देखेगा कि डिवाइस में किस चीज की जरूरत है और क्या यह वारंटी के तहत आता है या एपल केयर में ये कवर है।
4. क्या ऑनलाइन ऑर्डर कर सकेंगे? 
ऑनलाइन ऑर्डर करने के लिए एपल ने साल 2020 में ही अपनी सर्विसेस इंडिया में लॉन्च कर दी थीं। यानी किसी भी डिवाइस को ऑनलाइन खरीदा जा सकता था। हालांकि अब ऑनलाइन खरीदारी करने के बाद प्रोडक्ट को स्टोर से पिक करने का ऑप्शन भी मिलेगा।
प्रधानमंत्री नरेंद्र मोदी से मिले टिक कुक
एपल के CEO टिम कुक ने स्टोर लॉन्चिंग से पहले बुधवार को दिल्ली में प्रधानमंत्री नरेंद्र मोदी से मुलाकात की। इस दौरान कुक ने कहा कि वे भारत में निवेश करने के लिए कमिटेड हैं।
टिम ने पीएम मोदी से मुलाकात की तस्वीर शेयर करते हुए ट्विटर पर लिखा, 'गर्मजोशी से स्वागत करने के लिए प्रधानमंत्री नरेंद्र मोदी को धन्यवाद। हम भारत के भविष्य पर टेक्नोलॉजी के पॉजिटिव इम्पैक्ट के आपके विजन को शेयर करते हैं।'
टिम कुक ने आईटी मिनिस्टर अश्विनी वैष्णव से भी मुलाकात की। इस मीटिंग के दौरान मैन्युफैक्चरिंग, इलेक्ट्रॉनिक्स एक्सपोर्ट, ऐप इकोनॉमी, स्किलिंग, सस्टेनेबिलिटी और जॉब क्रिएशन पर चर्चा की।
एपल के CEO ने बुधवार को दिल्ली के नेशनल क्राफ्ट म्यूजियम और हस्तकला ऐकेडमी भी विजिट किया। इसके अलावा उन्होंने दिल्ली लोधी आर्ट डिस्ट्रिक्ट की तस्वीरे ट्विटर पर शेयर की है। वो इंडियन स्कूल ऑफ डिजाइन एंड इनोवेशन भी गए थे।
ओपनिंग से पहले एपल ने शेयर की थी स्टोर की फोटोज
ओपनिंग से पहले एपल ने बुधवार को मीडिया को इनवाइट करके स्टोर की पहली झलक दिखाई। साथ ही कंपनी ने स्टोर की कई फोटोज भी जारी की हैं। देखें स्टोर की फोटोज...
टिम कुक ने मुंबई में खोला था पहला स्टोर
टिम कुक ने कंपनी के पहले फ्लैगशिप रिटेल स्टोर को मुंबई में आज, यानी 18 अप्रैल को सुबह 11 बजे ओपन किया। उन्होंने स्टोर का दरवाजा खोला और लोगों के साथ तस्वीरें भी खिंचवाईं। एपल के मुंबई आउटलेट को एपल BKC नाम दिया गया है।
सोमवार को मुंबई पहुंचे थे कुक 
टिम कुक स्टोर की लॉन्चिंग के लिए सोमवार को मुंबई पहुंचे थे। यहां पहुंचते ही उन्होंने ट्वीट किया- 'हैलो, मुंबई! हम नए एपल BKC स्टोर में अपने कस्टमर्स का स्वागत करने के लिए और इंतजार नहीं कर सकते।' उन्होंने बॉलीवुड एक्ट्रेस माधुरी दीक्षित के साथ वड़ा पाव भी खाया था।
